Арепатриациазы аминистр Беслан Дбар арадио Sputnik Аԥсны аефир аҟны иҳәеит ҳџьынџьуаа нхарҭа ҭыԥла реиқәыршәара апроект иалагӡаны 48 ҭаацәара руадақәа рцыԥхақәа шрыҭаз, ашықәс анҵәамҭазы даҽа уиаҟара аҭаацәарақәа ауадақәа рзыршараны иҟоуп.
Хәымш Афон Ҿыц имҩаԥысуаз Гиви Смыр игәалашәара иазкыз ашьапылампыл азы ахәыҷкәа рыбжьара ахԥатәи жәларбжьаратәи атурнир хыркәшахеит. Аспортсменцәа иаадырԥшыз алҵшәақәа ртәы арадио Sputnik аефир аҟны еиҭеиҳәеит аҿартә политиказы аҳәынҭқарратә еилакы ахантәаҩы ихаҭыԥуаҩ Михаил Цкәуа.
Акурорт Пицунда аофициалтә хаҭарнак Азамаҭ Багаҭелиа арадио Sputnik аҟны еиҭеиҳәеит аԥсшьаҩцәа Аԥсны радԥхьаларазы еиҿкаау аицлабра ҿыц атәы.
1997 шықәса нанҳәамза 2 рзы Аҟәа иӡырган урысшәалеи аԥсышәалеи иҭыжьыз Аԥсны ахсаала. Уи аус адызулоз, насгьы ахсаала аиқәыршәара шымҩаԥысуаз атәы арадио Sputnik Аԥсны аефир аҿы еиҭеиҳәеит аҵарауаҩ, аетнограф, ахсаала аиқәыршәара зыбзоурахаз руаӡәк Таҷ Гыцба.